Oglas

Štirje armenski nogometaši naj bi, kot piše portal Opozita.com, skupno prejeli dva milijona evrov podkupnine, da so priredili tekmo, na kateri se je Albanija z zmago s 3:0 prvič uvrstila na veliko tekmovanje. Vratar in trije branilci so dobili vsak po pol milijona evrov, njihova naloga pa je bila, da Albanija na čim lažji način doseže zmago in se tako uvrsti na evropsko prvenstvo.

Prvi albanski gol na nedeljski tekmi je dosegel armenski branilec Kamo Hovhannisyan, nato sta bila uspešna še Berat Xhimshiti in Armando Sadiku. Albanija je tako (za Portugalsko in pred Dansko) osvojila drugo mesto v svoji kvalifikacijski skupini, kar pomeni neposredno uvrstitev na evropsko prvenstvo.

Albanija bo v Franciji četrti debitant na evropskem prvenstvu poleg Islandije, Severne Irske in Walesa.